AJAVAATLEJA Amir Tsarfati ja Jonathan Hessen
Shalom ja tere tulemast saatesse TV7 Ajavaatleja!
Olen Jonathan Hessen.
Meil on ühendus Dubaiga Araabia Ühendemiraatides,
kus viibib kaassaatejuht Amir Tsarfati ühendusest Behold Israel.
Milline ilm seal on?
Suurepärane. Siin on vist parim aeg aastast.
Hommikuti on jahe ja päevad pole ka liiga kuumad.
Siin pole ka muidu hetkel erilist tunglemist.
Vaatamisväärsuste juures polnud pikki järjekordi.
Tore. Asume tänase teema juurde.
Kas palvetaksid alustuseks?
Isa, täname Sind. Sina oled taeva ja maa Looja.
Kõik meie ümber on Sinu kaunis looming.
Teame sedagi, et oled seadnud ajad ja hooajad.
Teostad alati omal ajal just õiged asjad.
Isa, anna meile Püha Vaimu väe kaudu tarkust,
mis tuleb üksnes Pühalt Vaimult,
et mõistaksime aegu ja hooaegu, kus elame.
Aita meil teha tähelepanekuid ja olla head valvurid,
et võiksime hoiatada inimesi eeloleva eest
ning ehitada ja lohutada teisi teadmistega meie tuleviku kohta,
mida oled ilmutanud oma Sõnas. Aitäh Sinu Sõna eest.
Aitäh, et su Sõna on usaldusväärne tõde, täpne ja tõeline.
Usaldame selle hetke Sinu kätte.
Imelise, kalli Messia ja Lunastaja,
isandate Issanda, kuningate Kuninga, Juuda lõvi
ja Jumala Talle, Immaanueli, Jeesuse kätte, Jeesuse nimel. Aamen.
Tahan alustada vastusega meile saabunud mitmele e-mailile.
Neis avaldati muret meie koostöö kohta.
See oli mulle üllatuseks.
Tahan neile kohe vastata.
Mure on seotud sinu usuga,
mis põhineb Piiblil
ja just ülesvõtmisse enne suurt viletsusaega.
Mul on halb komme,
et kui kuulen murest või väljakutsest,
tahan sellega kohe tegeleda ja siis edasi minna.
Tegeleme siis sellega.
Minu meelest on meile usklikele üks tähtsamaid asju
pidada täielikult kinni Jumala Sõnast.
Üks vaatenurk, mille suhtes me eri meelt pole,
on fakt, et meid võetakse siit üles.
Heebrea keeles kasutatakse sõna "ära võtma."
Kreeka keeles räägitakse täpsemalt 'tõmbamisest' ehk harpazo.
Ootame seda innukalt.
Keeruline meile usklikena on muidugi see,
et elame maailma eri paigus.
Meie tõlgendust Piiblist võivad juhtida erinevad seisukohad,
mis põhinevad arusaamisel oma sotsiaalsetest struktuuridest,
narratiividest ja nii edasi.
Vaidlusküsimuseks on see, kas ülesvõtmine toimub enne viletsusaega
või viletsuse keskel või pärast suurt viletsusaega.
Kõigile neile võib Piiblist põhjendusi leida.
Kas loeksid kirjakoha,
kus räägitakse sellest, et Jeesus võtab meid üles enda juurde.
Esmalt tuleb mõista,
et koguduse ülesvõtmisest
räägitakse Piiblis mitmes kohas.
Kuulsaim kirjakoht on 1. Tessalooniklaste 4,
alates salmist 16.
Seda võib selgelt näha.
Siin see on.
Alustaksin salmist 15,
siis mõistate tausta paremini.
"Jah, seda me ütleme teile Issanda sõnana,
et meie, kes me üle jääme elama Issanda tulekuni,
ei jõua ette magamaläinutest."
Paulus vastas murele,
et mõned usklikud jäävad magama ehk surevad.
Mis neist saab? Paulus ütleb: "Ärge muretsege nende pärast,
sest näeme, et nad tõusevad üles esimesena
ja nemad võetakse üles esimesena."
"Sest Issand ise tuleb sõjahüüu,
peaingli hääle ja Jumala pasuna saatel alla taevast
ning esmalt tõusevad üles surnud, kes on läinud magama Kristuses,
pärast kistakse meid, kes me oleme üle jäänud elama,
ühtviisi koos nendega pilvedes üles õhku Issandale vastu,
ja nõnda me saame alati olla koos Issandaga.
Julgustage siis üksteist nende sõnadega!"
Näeme sõnu 'üles kiskuma'.
Heebrea keeles on see lehilakach, kreeka keeles harpazo.
See tõlgiti hiljem ladina keelde. Ladinakeelne sõna on rapturo.
Sellest lähtub ingliskeelne sõna rapture.
Ingliskeelses Piiblis sõna rapture ei esine,
sest see on tõlgitud seletavalt, mitte sõna-sõnalt.
Aga sõna esineb Piiblis kreeka keeles vormis harpazo.
Siin see põhimõtteliselt on.
Täpselt. Ja kindlasti me kõik ootame seda
Messiasse Jeesusesse uskujatena,
et Ta võtab meid enda juurde.
Tahan aidata nüüd kõigil vaatajail
mõista midagi väga elementaarset.
Kas uskuda, et ülesvõtmine toimub enne viletsusaega,
keset viletsusaega või viletsusaja järel?
Ja räägime hetkel "suurest viletsusest/ahistusest".
Kogudus on muidugi kogenud igasuguseid viletsusi läbi sajandite.
Saame neid tulevikuski kogema,
sest oleme maailmas, kuid me pole maailmast.
Minu meelest on tähtis teada,
et tähtsaim ühisnimetaja, millele peaksime keskenduma,
on olla valmis.
Olla valmis selleks hetkeks,
sõltumata sellest, mis ajahetkel keegi usub seda juhtuvat.
Tähtsaim on olla nagu need neitsid kümnest,
kelle lambid olid täis õli ja kes olid valmis peigmehe tulekuks.
See on asi, mida peame kõik aktsepteerima,
meeldib see meile või mitte.
See põhineb Piiblil.
Õhutan teid: Ärge vaielge
aegadega seotud semantika üle,
sest aegade tähendused... Selgitan, mida mõtlen.
Aja tähendused annavad meile tööriistu,
et hirm kaoks. Mida rohkem usku meil Issandasse on,
et Ta hoolitseb meie eest ja viib meid siit ära,
seda suurem on me usaldus ja hirm väheneb.
See on tähtis aspekt.
Teine tähtis asi on see,
et kuidas me seda ka ei vaataks, oleme üks ihu Kristuses
ja peaksime olema üks,
et valmistuda Issanda tulekuks ja et teha Issanda tööd.
Tahan käsitleda paari kirjakohta.
Esimene on 1. Korintlaste 14:26.
Parandan - 1. Tessalooniklaste kiri 5:19-29.
Tahaksin keskenduda neile paarile salmile
ja neid meeles pidada.
"Ärge kustutage Vaimu, ärge põlastage prohvetiandi,
katsuge läbi kõik, pidage kinni heast,
hoiduge igasuguse kurja eest!
Anume teid, Amir ja mina: Katsuge meie sõnad läbi
Jumala Sõna alusel
Sul oli teine kirjakoht, kui ma ei eksi.
On tähtis, mida mainisid kümne neitsi kohta.
Vaid viis neist olid valmis. Neil oli õli, teistel mitte.
Ei tohi arvata, et piisab, kui meid kutsutakse usklikeks
või kui nimetame end kristlasteks.
Viiel oli tarkus ja neid nimetatigi tarkadeks,
sest neil oli Püha Vaim, õli.
Seetõttu on meil tähtis kindlaks teha,
et oleme uuesti sündinud ja meis on Püha Vaim.
Vaid siis oleme valmis. Tuleb kindlaks teha,
et oled sündinud veest ja Vaimust, uuestisündinud.
Kui ei olda sündinud Vaimust,
ei saa nautida esimest ülestõusmist
ja satutakse teise surma, nagu räägib Ilmutusraamat.
Aga räägime ka
Apostlite tegude 17. peatükist.
Paulus reisis Tessaloonikas.
Tessaloonikas tal hästi ei läinud.
Ta polnud populaarne
peamiselt kohaliku juudikogukonna seas.
Seejärel tuli ta Beroia linna.
17. peatükis ütleb Piibel:
"Vennad saatsid siis kohe Pauluse ja Siilase öö varjus Beroiasse.
Kui nad olid sinna jõudnud, läksid nad juudi sünagoogi.
Sealsed olid üllameelsemad kui Tessaloonika omad,
nemad võtsid sõna vastu täie innuga."
Tollal eksisteeris üksnes suuline sõna,
ja rääkijaks oli Paulus Ta jätkab:
"...ja uurisid iga päev Pühakirjast,
kas see on nõnda."
Kõik, mida Paulus rääkis Beroia juutidele,
seda sõna uurisid nad pühakirjast järgi.
Toona oli vaid Vana Testament.
Nad tegid kindlaks, et iga Pauluse sõna
ja Vana Testamendi tsitaat,
millega ta oma sõnumit põhjendas,
oli kindlasti Pühakirjas olemas.
Seetõttu paljud uskusid.
Seda on tähtis mõista.
Püsi üksnes Jumala Sõnas
ja uuri Jumala Sõna.
Kui siis kuulad kedagi ja teed kindlaks,
et sõnum ühtib Jumala Sõnaga ja joondub sellega,
on su usk tugev ja lähed edasi.
Kannustame teid kaaluma hoolikalt iga meie tänast sõna.
Mida me ka ei ütleks, mine Sõnasse, uuri Piiblit.
See ei saa asendada su enda piibliuurimist.
Uuri Jumala Sõna. Katsu kõik sõnad läbi.
Püha Vaim juhatagu sind
ja juhtigu sind kõigis asjus, mida loed.
Asume peagi oma tänase teema juurde.
Kasutasime selle selgitamiseks palju aega.
Tahan lugeda teise katkendi Apostlite tegudest. Ap.t 17:24-26.
Seal öeldakse:
"Jumal, kes on teinud maailma ja kõik, mis siin sees,
kes taeva ja maa Issandana ei ela templites, mis on kätega tehtud,
ega lase ennast ka inimkätega teenida,
nagu oleks tal midagi vaja, -
tema ise annab kõikidele elu ja õhu ja kõik.
Tema on teinud ühestainsast terve inimkonna
elama kogu ilmamaa peal
ning on neile seadnud ettemääratud ajad
ja nende asukohtade piirid".
See toob meid aegadesse,
mis on Jumala Sõna järgi ette määratud.
Piiblis on meile valmistatud selged prohveteeringud.
Võime neid tunnustada ja teha neist tähelepanekuid
ning valmistuda Issanda tulekuks, kui Ta meid enda juurde võtab.
Jonathan, Jumal tahab, et teaksime määratud hetki ja aegu,
kuid kõike me ei saa teada, ütleb Ta.
Mõningate asjade kohta Ta ütleb, et nende aega ei tea keegi.
Üks selline asi on ülesvõtmine.
See on üks peamisi põhjuseid, miks usun ülesvõtmisse enne ahistust.
Vaid see sobib kokku sõnadega "seda päeva ja tundi ei tea keegi".
Kui viletsusaeg kord algab, kestab see seitse aastat,
millest teame, mitu aastat, kuud, nädalat ja päeva veel järel on.
Kui see juhtub keskel või lõpus võib arvutada täpse päeva.
Piiblist leiab ka mitu muud põhjendust.
Jeesus ütles Filadelfia kogudusele (vabatõlge):
"Kuna oled pidanud mu käske ja vastu pidanud, siis kaitsen sind
ja päästan sind katsumuse hetkest, mitte katsumuse keskel,
mis tabab kogu maailma ja katsub läbi selle elanikud."
Sama öeldakse 1. Tessalooniklaste 1. peatüki lõpus, viimases salmis,
kus räägitakse tulevasest kohtumõistmisest,
millest meid säästetakse.
Näeme ka 1. Tessalooniklaste 5. peatükis,
et Jumal pole määranud kogudust Jumala viha alla.
Prohvet Taaniel ütleb, et viha on need seitse aastat.
Ta räägib "vihaaja" lõpupoolest.
On mitmeid asju. Olen sinuga nõus,
et tähtsaim on uskuda ülesvõtmisse.
Usun, et neid, kes usuvad ülesvõtmisse keskel või lõpus,
ootab üllatus.
Tänu Jumalale! Olen alati avatud suurtele üllatustele.
Aga liigume tänase teema juurde.
Julgustan kõiki, kes tahavad mõista põhjendusi
enne viletsusaega toimuvale ülesvõtmisele,
või mis terminit teie keeles ka ei kasutataks,
külastage Behold Israel veebilehte.
Amir Tsarfatil on rohkesti seda teemat käsitlevaid videoid.
Aga nüüd meie tähelepanekute juurde.
Elame ajaloolistel aegadel.
See on olnud ajalooline kuu,
jaanuar 2021.
Rohkesti väljakutseid on selja taga
ja vähemalt sama palju ootab ees.
Alustame esimesest tähelepanekust.
Räägime poliitilisest ebastabiilsusest Jeruusalemmas.
Jeruusalemmas võib märgata poliitilist ebastabiilsust.
See on Iisraelile väljakutseks mitmel, mitte pelgalt ühel moel.
Iisraeli ootavad märtsis valimised.
Keegi ei tea, kes valimistest võitjana väljub,
kas praegune peaminister Netanyahu
või mõni teine Iisraeli poliitik.
Benny Gantz, kelle kord oleks olnud olla peaminister järgmisena,
on oma võimaluse kaotanud.
Gantz saab olema lähikuudel võtmetegelane julgeolekuasjus
ja seda mitmes mõttes.
Pean ütlema, et julgeolekuteemal on Gantz teinud Iisraeli heaks
rohkem kui paljud teised.
Ta on saavutanud suurepäraseid tulemusi
juudiriigi heaks ja meie tuleviku kindlustamisel.
Kuid kindralid ei sobi alati poliitikasse.
See toob kaasa mitmeid probleeme.
Aga mida räägib Piibel Jeruusalemma väljakutsetest?
Piiblis on kuulus kirjakoht, kus Jeesus ütleb,
et siin ei jää kivi kivi peale
ja linna tuleb kahjuks rohkesti häda.
Peame mõistma, et Jeesus rääkis Jeruusalemma hävingust,
mille roomlased 70. a AD ellu viisid. Ta nägi seda ette.
Ta prohveteeris sedagi, nagu ka prohvet Sakarja,
et Jeruusalemm hävitatakse uuesti.
Aga nende sündmuste vahel toimus võimas prohvetlik asi.
Juudid naasid maale ja loodi Iisraeli riik.
See toimus meie ajal.
Oleme põlvkond, kes näeb viigipuud õide puhkemas.
Teine võimas asi. Vaadake.
Me ei öelnud selle kohta alguses suurt midagi.
Olen hetkel moslemi- ja araabiariigis,
kellel pole olnud Iisraeliga rahu kuni viimaste kuudeni.
Kogen end siin turvaliselt ja teretulnult.
Iisraelist on saamas tähtis tegija araabiamaade seas
siin Pärsia lahel, sh saudide juures.
See omakorda tähendab,
et liigume punkti suunas,
kus satume turvalise, kindla ja eduka riigina
Hesekieli ennustatud koalitsiooni rünnaku objektiks.
Koalitsiooni moodustavad Venemaa, Iraan, Türgi, Sudaan ja Liibüa.
Räägime perioodist Hesekieli 38. peatükis,
kus Iisrael elab ohutult ja õitseb.
Kas valimised võidab Netanyahu või keegi teine,
ei saa keegi tühistada seda, mida president Trump korda saatis
Lähis-Ida geopoliitikas, eriti viimasel aastal.
Seepärast protesteerivad Googi ja Maagoogi sõja kirjelduses
Seeba ja Dedan ehk Saudi Araabia ja Pärsia lahe ala
Iisraeli tabava rünnaku vastu.
Nad ei protesteeri midagi muud. Nad kritiseerivad ründajaid.
Ehk nad on siis meie poolt. Ja see päev on nüüd käes.
See saabus mõne kuu eest. Siin me oleme!
Kujutage ette! Oleme samal poolel
Saudi Araabia, Bahreini,
Maroko ja Sudaaniga.
Ja muidugi Araabia Emiraatidega, kus hetkel asun.
Saudid on seda kõike toetanud.
Ilma saudide õnnistuseta teised rahuga ei nõustuks.
Saudid on ettevaatlikud.
Saudi kuningas esindab vana koolkonda.
Ta ei näe end hetkel Iisraeliga rahu sõlmimas.
Kuid piibellikult läheneme sõjale,
mida usume Jumala kalendris järgmisena ees seisvat.
Ja see sõda võib tulla alles siis, kui Iisrael on tugevaimas positsioonis.
Ja kes peaministriks ka ei saaks, Iisrael on endiselt tipus.
See viibki meid järgmiste tähelepanekute juurde.
Kahjuks pole meil palju aega ülejäänud tähelepanekutele.
Peame muidugi tõstma esile Bideni valitsuse,
võimuvahetuse ja ametisseastumise ning nende tagajärjed.
Neil on virvendusmõjusid Lähis-Idas ja mujalgi.
Selles kontekstis on paar huvitavat tähelepanekut.
Üks neist on see,
et mõned riigid on hakanud nüüd kompima lähenemist Iisraelile.
Üks neist on Türgi, kes taotleb aktiivselt lähenemist nii meile
kui Läänele ja Egiptusele,
kes on Türgi peavaenlane regioonis.
Türgi on lisaks mitmed oma välispoliitilised pürgimused
riiulile pannud.
See viitab ka teatud distantseerumisele Venemaast.
Venemaal on olnud õppusi Egiptusega Mustal merel.
Venemaa on teinud mitmeid asju, mis on pahandanud Türgit,
nii et ta on hakanud tugevdama suhteid Ukrainaga.
Geopoliitiline olukord on seega huvitav.
On ka teisi huvitavaid tähelepanekuid.
Türgi on vaikselt distantseerumas ka Iraanist.
Süüria on kaugenemas Iraanist.
Olen vestelnud kulisside taga erinevate isikutega.
Olen kuulnud, et Süüria ja Iisrael peavad Venemaa toel kõnelusi.
Neid peetakse peamiselt salaja, arusaadavatel põhjustel.
Kuid Süüria on ilmselt valmis loobuma Iraanist Iisraeli kasuks,
et lõpeksid õhurünnakud, mille sooritajaks peetakse Iisraeli.
Vahetuskaubaks lahkuksid Iraani väed ja Iraani toetatud relvajõud Süüriast.
Kuidas sina seda näed?
Olukord on väga huvitav.
Paar päeva pärast seda,
kui Türgi hakkas oma kindralite ja teiste suu kaudu Iisraeli lepitama,
allkirjastas Iisrael suure lepingu Kreekaga.
Mõnes mõttes teatas Iisrael Türgile:
"Peame edenemist Kreekaga paremaks valikuks."
Seni kui võimul on Erdogan,
ei saa Türgi
mingit aktsepteerimist
Iisraeli poliitikas või suure avalikkuse silmis.
Türgis käivad nüüd reisimas vaid Iisraeli araablased.
Neil on seal mugav olla. See on hea asi.
Enamik juute seal enam ei käi,
sest neil pole seal enam turvaline.
Erdogani retoorika on olnud äärmiselt antisemiitlik.
Ta on võrrelnud meid natsidega, Netanyahut Hitleriga jms.
Kui see kõik on öeldud, usun, et näeme nüüd
Bideni võidu virvendusmõjusid.
Kahtlen küll tema võidus,
kuid igal juhul istub tema nüüd Valges Majas.
Türgi pole eriti tuntud selle poolest,
et austaks inimõigusi,
eriti kui Erdogan surus jõuga maha "võimupöördekatse"
ja heitis tuhandeid vangi.
USA Välisministeerium pole rahul.
President Trump oli valmis asjale
regiooni stabiilsuse nimel läbi sõrmede vaatama.
Pean sind katkestama,
sest saateaeg TV7-s on lõppemas.
Kuid jätkame seda vestlust.
Julgustan vaatajaid kodus ja kus te meid ka ei vaataks:
vaadake tervikuna saadet, mida kohe jätkame.
Seda võib vaadata TV7 Israel Newsi või Behold Israeli YouTube'i kanalil
ning meie kodulehel aadressil www.tv7israelnews.com.
Aitäh, head vaatajad! Kohtumiseni järgmine kord
või kohe sotsiaalmeedias.
Annan sõnajärje kohe Amirile.
Rääkisid äsja Türgist. Mis roll on Süürial?
Süüria roll on põnev.
Süüria on olnud Iisraeli vastu selle iseseisvumisest peale.
Kui 1990. a armeesse läksin,
uurisime Süüria armeed,
Süüria võitlusmeetodeid, relvi ja kõike muud.
Süüria on kodusõja algusest peale peaaegu halvatud olnud.
Nüüd on see teiste, nagu Iraani, Türgi ja Venemaa mängumaa.
See on põnev, sest nagu äsja mainisid,
peavad Iisrael ja Süüria valitsus salakõnelusi.
Nende teemaks on mingi leping,
mis muudab Iisraeli Süüria suhtes andestavamaks.
Tingimuseks on iraanlaste lahkumine Süüriast.
Süüria osales 1948., 1967. ja 1973. a sõdades.
Ta on alati kasutanud võimalust Iisraeli vastu sõdida.
Kuid Hesekieli kirjakohas Süüriat ei mainita.
Vaenlased, kes Iisraeli ründavad, on teisest reast.
Nad pole Iisraeli piirinaabrid.
Süüriat ei mainita. Põhjuseks on kas see, et oleme teinud lepingu,
või see, et Süüria ei mängi enam rolli.
Teisisõnu on see neutraliseeritud ega oma enam olulist jõudu.
Minu meelest on see väga põnev.
Süüria ei ühine Piibli prohveteeringuis ja Hesekieli tekstis
Iisraeli ründava koalitsiooniga.
Tõepoolest väga huvitav.
Nagu ütlesid, on iga Iisraeli lahingusõdur
läbinud karmi väljaõppe,
kus harjutati võitlust Süüria sõdurite vastu.
Kõigil maadel on üks peamine vaenlane.
Meil Iisraelis oli see alati Süüria.
See oli meie õppustel vaenlase prototüüp.
Õppustel uuriti Süüria komandoüksuseid ja snaipreid.
Neid peetakse oma ülesandeis väga professionaalseiks ja osavaiks.
Kulisside taga toimub Süüriaga seoses üht-teist.
Seda tasub jälgida ja hoolikalt.
See on meile paljudele suureks üllatuseks.
Muidugi on Süüriaga seotud mõningaid prohveteeringuid,
kuid ta ei osale Hesekieli sõjas.
Leian, et see on väga intrigeeriv.
Siirdume järgmise punkti juurde, millele juba viitasid.
Oled hetkel Dubais.
On suur õnnistus seal olla.
See on tänu Aabrahami lepingutele.
Aabrahami lepingutes toimus jaanuaris uusi arenguid.
Iisrael ratifitseeris suhete normaliseerimislepingud
nii Sudaani kui Marokoga.
See toimus jaanuari alguspoolel.
Lisaks on üha rohkem märke selle kohta,
et erinevad riigid taotlevad ebaametlikult lähenemist Iisraelile.
Need on muuhulgas Pakistan, Qatar, Indoneesia ja Kuveit,
igaüks muidugi omal tasemel.
Kuid näib, et aastaid pidasid erinevad riigid Iisraeli
maanteeks Washingtoni,
kui tahtsid mõne seisukoha suhtes USA muret leevendada.
Nüüd näib, et üha rohkemad riigid
peavad Iisraeli maanteeks Riyadhi ja Pärsia lahele.
Milline mõju on sel arengul suures tervikpildis?
See on huvitav. Sul on õigus.
Pakistanlastele ehk ei meeldi see mõte,
aga Iisrael on neile tee Riyadhi.
Kes oleks suutnud midagi sellist ette kujutada?
Iisrael oli vanasti ajendiks araablaste ja moslemite ühinemisele
selles mõttes, et nad tahtsid Iisraeli hävitada.
Aga nüüd püüavad nad Iisraeliga ühineda,
et saada Iisraelilt tehnoloogiat,
relvi ja julgeolekusüsteeme.
See on äärmiselt huvitav areng.
Nagu võib selgelt näha,
olid varasemad sõjad paljuski ususõjad.
Vaenlased ütlevad Psalmis 83:
"Hävitagem nende olemasolu rahvana,
nii et Iisraeli nime enam ei mäletata."
Seejärel loetletakse 1948., 67. ja 73. a Iisraeli vastu sõdinud riigid.
Kuid see pole järgmise sõja taustaks.
Järgmine sõda tuleb võimu, poliitika ja peamiselt majanduse pärast.
Nad tulevad rüüstama, varastama, saaki riisuma, ütleb Piibel.
Näeme, et Iraan on sanktsioonide tõttu nurka surutud.
Venemaa on raskustes. Türgi majandus langeb.
Pakistan tahab Iisraeli abil Saudi Araabiaga suhteid parandada.
Vastamisi pole enam tingimata moslemid ja juudid.
Muidugi tahab Iraan Iisraelile kätte maksta Fakhrizadeh' mõrva
ja rünnakute eest Iraani objektide pihta Süürias, Iraagis, Liibanonis jm.
Kuid peame meeles pidama, et Hesekieli sõda on eriline.
Jälgime nüüd arengut, kus kogu Lähis-Ida on muutumas.
Koalitsioond ei järgi enam moslemid-juudid jagunemisjooni.
Riigid mõtlevad pigem, kuidas Iisraeli edust kasu lõigata.
Nad mõistavad, et Iisraeliga sõdimine pole neile kasuks tulnud.
Nüüd on neil selleks võimalus.
Mäletame, et Saudi Araabia on probleemides Bideni valitsusega
Khashoggi mõrva tõttu Istanbuli konsulaadis.
Nüüd räägivad saudid Qatariga,
sest Qataril on lähedased sidemed Washingtoni demokraatidega.
Asi on nüüd selles. On väga huvitav,
kuidas kõik asetub ilusti Piiblis antud pildi järgi.
Suhtun veidi kahtlevalt suhetesse siin.
Minu meelest on küsimus selles, et mu vaenlase vaenlane on mu sõber
või pigem strateegiline partner.
Olen nõus. Õhus pole armastust.
Asi on pigem ühistes huvides.
Tegelikult peab moslemimaailm Jeruusalemma ikka islami linnaks,
mida okupeerivad "võõramaalastest sissetungijad".
Paljud maailma juhid arvavad nii.
On irooniline, et Iraan ei pea Jeruusalemma
tingimata pühaks islami linnaks, nagu sunniidid peavad.
Erinevate tsivilisatsioonide ja teoloogiate vahel on kokkupõrkeid
ka moslemimaailma sees seoses sündmustega kohapeal.
Vaatleme veel mõningaid jaanuarikuiseid sündmusi.
Üks oluline sündmus on seotud Vahemere idaosaga.
Kreeka ja Türgi pidasid 25. jaanuaril uurivaid kõnelusi.
Need olid esimene samm katseis kauast tüli lahendada.
Tüli on palju laiem kui vaid Türgi ja Kreeka omavaheline vaidlus.
Edenemist on toimunud ka Liibüaga seotud kõnelustel.
Pooled on allkirjastanud erinevaid lepinguid.
Seal moodustatakse uut valitsust,
kus osaleksid nii LNA kui GNA.
GNA on Tripolis tegutsev valitsus, mida toetab Türgi.
LNA on kindral Haftari juhitud Liibüa rahvusarmee.
Haftari toetavad Egiptus, Kreeka, AÜE ja Venemaa.
Olukord on intrigeerivalt keerukas,
kui mõelda erinevatele käimasolevatele arengutele
Vahemere idaosas.
Neil on otsene mõju Iisraeli riigile,
kel on Vahemerel Leviathani ja Tamari gaasiväljad.
Neis osaleb ühe olulise vähemusosanikuna
USA energiafirma Chevron.
See toob Vahemere idaosas mängu ka ameeriklaste huvid.
Ka Venemaa osaleb mängus.
Neil on Süürias omad huvid.
Türgi pole rõõmus viimaste arengute suhtes.
Kuidas näed keerukat olukorda edenemas
Piibli perspektiivist?
Piibli seisukohast
osaleb Liibüa koalitsioonis, mis ründab Iisraeli.
On tõsi, et seal püütakse erinevaid lepinguid sõlmida.
Liibüa osaleb seega koalitsioonis.
Hesekiel mainib Liibüat nimepidi.
Tegelikult on see nimi Puut, mis oli Liibüa nimi tollal.
Enamikus ingliskeelseis Piibleis on see Liibüa.
Pidin ütlema, et kõik lepingud,
mida seal püütakse sõlmida, nõuavad välisjõudude lahkumist.
See on naeruväärne, sest keegi neist ei lahku.
Venemaa ja Türgi jäävad. Egiptus jälgib olukorda.
Prantslased on seal rahuvalves, et Türgi midagi ei rikuks.
Võimalik, et lahingud on endisega võrreldes vaibunud,
kuid keegi ei taha lahkuda
ega lasta teistel hõlvata regiooni gaasi- ja naftavarusid.
Usun, et gaas ja nafta on see sööt konksu otsas,
mis riigid sõtta veab.
Mida nad veel Iisraelilt võtta tahaksid?
Kas falafeli ja hummust? Mida nad meilt tahavad?
Venemaa on huvitatud just gaasist ja naftast.
Türgi püüab otsida gaasi ja naftat, kuid ei leia.
Gaasi ja nafta tõttu sõlmis Iisrael lepingu Kreeka ja Küprosega,
ning ka Itaalia ja ülejäänud Lääne-Euroopaga.
Võib selgelt näha, nagu oleme juba rääkinud,
et Venemaal mõlgub meeles majanduslik kasu.
Ja iraanlastel ja türklastel on oma huvid.
See kõik viib selleni,
et Sudaan ja Liibüa löövad lõpuks kaasa.
Sudaan ja Liibüa võivad olla iseseisvad riigid,
kuid eelmainitud kolm riiki mõjutavad jõuliselt nende siseasju.
Iraan, Türgi ja Venemaa tõmbavad nad kaasa.
Siis rünnatakse Iisraeli üheaegselt nii edelast,
idast kui põhjast ja loodest. Kõikidelt suundadelt.
Usun, et elame imelistel aegadel.
Iisrael pole enam küsimus, vaid fakt.
Riigid elavad selle faktiga.
Nad ei püüa enam endiselt hävitada Iisraeli rahvast.
Nüüd tahavad nad varastada, riisuda ja muud sellist.
Teame, et siis ei seisa Ameerika Iisraeli kõrval.
Piibel teeb selgeks, et Iisraelile ei tule toeks ükski riik.
Selles sõjas kaitseb Iisraeli üksnes Issand.
USA valimisedki võisid olla väga prohvetlikud.
Tulemus polnud selline, nagu lootsin.
Ma poleks tahtnud Ameerikasse nii piiblivastast,
Iisraeli-vastast ja peamiselt kristluse-vastast programmi.
Kuid see ei tohiks olla üllatus.
Piibel räägib, et maailm liigub vales suunas.
Seepärast peame siit peagi lahkuma.
Tahaksin jätkata veel teiste mõjudega,
mis johtusid Bideni valitsuse võimule tulekust.
Üks neist on Iraani teema.
See on äärmiselt tähtis.
Iraanlased on hakanud juba läbi rääkima.
Oleme kuulnud, et Iisrael, teised Lähis-Ida ja lääneriigid
püüavad ameeriklastele nõu anda,
enne kui algavad kõnelused Iraaniga.
Need oleksid alanud igal juhul, olgu Trumpi või Bideni juhtimisel.
Nad otsivad võimalusi olukorra lahendamiseks kõneluste teel.
Iisrael pole vastu diplomaatilisele lepingule Iraaniga.
Oleme vastu lepingutele, mis ei arvesta Iisraeli julgeolekuga
pikemas perspektiivis. Seda tasub minu meelest rõhutada.
Jaanuaris tähistati ka holokausti mälestuspäeva
ja austati kuue miljoni juudi ohvri mälestust.
Holokausti mälestuspäeva kõnes tõi peaminister Netanyahu esile,
et Iraan püüab veel tänagi hävitada Iisraeli ja juudi rahvast.
See oli muidugi signaaliks Bideni valitsusele,
kelle välisministriks
valiti juudi päritolu isik.
Tema nimi on Antony Blinken.
Tema kasuisa on holokausti üleelanu.
Tema juutidest vanemad
kolisid New Yorki enne Teist Maailmasõda.
Ta on olnud vankumatu aktivist
ning tema tütar võitleb endiselt
antisemitismi ja muu seonduvaga.
Ühelt poolt püüab Iraan juudiriiki hävitada.
Iisrael püüab ameeriklastele mõista anda, et see on tänapäevalgi reaalne.
Iisrael sosistab põhimõtteliselt USA välisministrile kõrva,
et Iraani tegevus on ohtlik ja seda tuleks pidada antisemitismiks
kõige kohutavamas ja õudsemas vormis,
ning see tuleks muidugi peatada.
Iraanlased hakkasid juba ameeriklastega läbi rääkima,
kasvatades oma mõjuvõimu, kui nii võib öelda.
Ta kiirendab oma tuumaprogrammi kõigis sektorites,
relvastab käepikendusvõitlejaid pommidroonide
ja kaasaegsete rakettidega,
toimetab neile varuosi, millega neid täppisrakettideks muuta.
Nad külvavad USA, EU3 ja Pärsia lahe regiooni vastast retoorikat.
Nad on käivitanud ulatusliku kampaania
ka Iisraeli demoniseerimiseks.
Nii püüab Iraan jõuda tagasi olukorda,
kus ta oli 2015. a juulis.
Toona saavutas ta vigu täis JCPOA lepingu
ehk Iraani tuumalepingu.
Kuidas näed seda arengut? Mida Piibel selle kohta ütleb?
Kas Iraan tõuseb Iisraelist põhjas juhipositsioonile?
Iraan on saavutanud nii head kui halba.
Hea on see, et olen siin tänu Iraanile.
Olen siin, sest naaberriigid mõistavad,
et Iisrael on sõber ja Iraan on vaenlane.
Ja nagu ütlesid, mu vaenlase vaenlane on mu sõber.
Seepärast olengi siin.
Iisrael ei saa araabiamaailmalt armastuskirju.
Iisrael saab kirju,
kus riigid väljendavad soovi Iraani tõttu Iisraeli leeris olla.
Ca 30 kilomeetri kaugusel siit
toimusid vaid mõne päeva eest sõjalised õppused.
Iraanlased teevad kindlaks, et kõik näevad,
et nad on tugevad ja sõjaks valmis. Trump paljastas nende kaardid.
Toona Iraan ei vastanud.
Ta kardab, et teda peetakse kõneluste tõttu nõrgaks.
Iraan tegi kaht asja. Ta korraldab sõjalisi õppusi.
Lisaks hakkas ta
eriti julmalt tuumalepingut rikkuma.
Ta hakkas rikastama uraani ennenägematule tasemele.
See on huvitav, sest ka Aatomienergia Agentuuri IAEA sõnul
vana leping enam ei tööta, sest tegelikkus on muutunud.
Iraan on endisest palju kaugemal.
Usun, et Piibli perspektiivist on Iraan võti,
mis käivitab sõja Iisraeli vastu.
Iraan on Lähis-Ida ohtlikeim ja destabiliseerivaim riik.
Ta destabiliseerib Jeemenit, Liibanoni, Iraaki
ja muidugi Süüriat.
Kuid seetõttu on tekkinud uus reaalsus
koalitsioonidega, mis Iraanile pähegi ei tulnud.
Iraani on siit lühike maa.
Iisraeli piloodid võivad siia varustust tuua.
Iraanlased arvasid, et võivad tulla Süüriasse Iisraeli piiri lähedale.
Nüüd sõlmis Iisrael rahu AÜEga ja võib olla Iraani lähedal.
Iraan ei sõlmi kunagi Iisraeliga rahu.
Ta käivitab uuesti oma Pärsia turu.
Nad on meisterläbirääkijad.
Lääs tahab raha. Lääs tahab oma mainet päästa.
Iraan saab ilmselt, mida tahab, ja see vaid süvendab siinseid pingeid
ning destabiliseerib Lähis-Ida.
Lõpuks jõuame punkti, kus olukord plahvatab sõjaks,
mida eelnevalt kirjeldasin.
Piibli vaatenurgast on Iraan võtmeriik,
kui mõtleme Piibli prohveteeringute teostumisele.
Oleks asjad vaid teisiti. Olen kurb iraanlaste pärast,
sest paljud neist armastavad Iisraeli.
Behold Israelil on pärsiakeelne YouTube'i kanal.
Minu sõnumid saavad pärsiakeelsed subtiitrid.
Põhjuseks on see, et nad armastavad Iisraeli.
Enamik on valitsuse vastu.
Režiim on õel, saatanlik
ja deemonlik. See tahab Iisraeli hävitada.
Neile pole Jeruusalemm isegi pühaduselt kolmas riik.
See on Najaf. Ometi tahavad nad Iisraeli hävitada.
See on saatanlik ja deemonlik.
Kunagi nad proovivad, aga kukuvad läbi.
Samas teeb Jumal imelisi asju.
Issand ilmub iraanlastele unes.
Sünnib suuri imesid ja ilmutusi. Paljud tulevad Kristuse juurde.
Täpselt. Iraanis käib ärkamine.
Iraanlased on hämmastav rahvas.
Nad on väga soojad ja intelligentsed,
vähemalt need, keda olen isiklikult kohanud.
Tuleb mõista,
et nagu ütlesid, ei tule Iraaniga kunagi rahu.
See tähendab ajatolla valitsuse ajal.
Seni, kuni kestavad nende revolutsioonilised pürgimused
ja nad püüavad neid ellu viia,
ei saa nad omada rahu naabritega, kuna nood on sihtmärkideks.
Seda tuleb mõista.
Iraani sõjalistel õppustel on ka teine vaatenurk,
mida tasub tähele panna.
Kvalitatiivne sõjaline paremus pole Iraani käes.
Iraan ei taotle kvaliteeti. Ta usub kvantiteeti.
Iraani tänapäeval kasutatav sõjaline arsenal
on üldiselt kümneid põlvkondi vanem
kui arsenal, mida osavalt kasutab Iisraeli armee,
ja ka Araabia Ühendemiraadid,
kes sõlmisid USAga lepingu F-35 hävitajate suhtes.
Isegi Saudi Araabial, kelle armee pole kuigi tugev,
on arenenumad võimed kui Iraanil.
Iraan püüdis 1980. aastail
Pärsia lahel teatud piirkondi sulgeda, näiteks Hormuzi lahte.
Toona halvas USA merevägi Iraani mereväe
vaid paari päevaga.
Vahe oli niivõrd suur.
Tahaksin veel,
et selgitaksid lõpetuseks,
kuhu peaksime Piibli seisukohast tähelepanu pöörama
järgmise kuu jooksul, enne meie järgmist saadet.
Aega on üks minut.
Peame mõistma,
et Trumpi valitsus on läinud.
Ameerika on raskustes. Ameerika tähelepanu on oma riigil,
mitte niivõrd välismaal.
Iisrael peab paljuski üksi hakkama saama.
Püüame leida liitlasi enda ümbert.
Saame näha väga vihast ja närvilist Iraani.
Näeme närvilist Venemaad ja närvilist Hiinat.
See johtub sellest, et Biden võib tahta edasi liikuda.
Kuid Ameerika pole kunagi nii jagunenud olnud.
Kaos tänavail ainult süveneb.
Peame vähehaaval mõistma,
et Ameerika roll suurriigina kahaneb,
vähemalt seni, kuni jätkub praegu nähtav olukord.
Iisrael jääb üksi.
Lõpuks, nagu Piibel ütleb, võitleb meie eest Issand.
Seepärast julgustangi vaatajaid olukorra pärast palvetama.
Palvetage usklike eest nendes riikides.
Nad peavad üha uuesti kannatama.
See on tänaseks kõik.
Aitäh Amirile Dubais, Araabia Ühendemiraatides!
Turvalist reisi, kui sealt peagi lahkud!
Õnnistust sulle! Ootame innukalt järgmist saadet!
Aitäh, head vaatajad! Järgmise korrani!
Tõlge: Monika Jaaguri